(แก้ไข) PTG ใจดีปันผล 0.20 บ.หลังงบฯ ปี 58 พุ่งเกิน 30% แตะ 650 ลบ.
 PTG ปี 58 มีกำไร 650 ลบ.หรือเพิ่มขึ้นกว่า 30% จากปีก่อนที่มีกำไร 486.75 ลบ.ขณะที่บริษัทยังเตรียมปันผล 0.20 บ./หุ้น XD 8 มี.ค.และจ่าย 19 พ.ค.59
26 ก.พ. 2559

บริษัท พีทีจี เอ็นเนอยี จำกัด (มหาชน) หรือ PTG รายงานผลการดำเนินงานประจำปี 2558 สิ้นสุดวันที่ 31 ธ.ค.58 (รวมบริษัทย่อย) มีกำไรสุทธิ 650.72 ล้านบาท หรือมีกำไรสุทธิ 0.39 บาทต่อหุ้น หรือเพิ่มขึ้น 34% เทียบกับช่วงเดียวกันของปีก่อนที่มีกำไรสุทธิ 486.75 ล้านบาท หรือมีกำไรสุทธิ 0.29 บาทต่อหุ้น โดยผลการดำเนินงานที่มีกำไรเพิ่มขึ้น เนื่องจากมีการขยายสถานีบริการเพิ่มขึ้น ส่งผลให้มีการจำหน่ายน้ำมันเพิ่มขึ้น
พร้อมกันนี้ บริษัทเตรียมจ่ายปันผลงวดดำเนินงานวันที่ 1 ม.ค. 2558 ถึงวันที่ 31 ธ.ค. 2558 เป็นเงินสดอัตรา 0.20 บาทต่อหุ้น และขึ้นเครื่องหมาย XD วันที่ 8 มี.ค.2559 กำหนดจ่ายปันผลวันที่ 19 พ.ค. 2559